Source: http://www.jamijarvi.fi/kunta/paatoksenteko/esityslistat/getfile.php?file=1235
Timestamp: 2018-02-18 10:59:42+00:00
Document Index: 15529468

Matched Legal Cases: ['§ 14', '§ 17', '§ 17', '§ 25', '§ 8', '§ 23', '§ 8', '§ 29', '§ 29', '§ 29', '§ 29', '§ 22', '§ 19', '§ 29', '§ 51', '§ 247', '§\n66']

Pidetään valtuuston kokoushuoneessa maanantaina 5.11.2012 alkaen kello 19.00.
55 § Kokouksen laillisuus ja päätösvaltaisuus
56 § Pöytäkirjan tarkastajien valinta
57 § Rakennusvalvontataksan tarkistaminen
58 § Jätevesitaksan tarkistaminen
59 § Jämin osayleiskaavan hyväksyminen
60 § Vuoden 2013 tuloveroprosentin määrääminen
61 § Kiinteistöveron määrääminen vuodelle 2013
62 § Luottamushenkilöorganisaatio 2013 alkaen
63 § Pohjois-Satakunnan peruspalveluliikelaitoskuntayhtymän perussopimuksen ja yhteistoimintasopimuksen hyväksyminen
64 § Kouluverkkoselvitys
65 § Ilmoitus- ja mahdollisesti kiireellisenä käsiteltäväksi otettavat asiat
66 § Muut mahdollisesti esille tulevat asiat
Tämän kokouksen tarkastettu pöytäkirja pidetään nähtävänä Jämijärven kunnan virastossa 9.11.2012 kello 9.00 - 11.00.
Jämijärvellä 30.10.2012
Jämijärven kunta KOKOUSKUTSU 6/2012
Kunnanvaltuusto Laatimispäivämäärä: 30.10.2012
Maanantai 5.11.2012 kello 19.00
Ehdotus: Kokouskutsu asialistoineen on julkipantu kunnan ilmoitustaululle 30.10.2012 ja kokouskutsu on julkaistu Pohjois-Satakunta –lehdessä 1.11.2012 ja Kankaanpään Seutu –lehdessä 1.11.2012. Kokouskutsu asialistoineen on lähetetty kaikille valtuutetuille ja kunnanhallituksen jäsenille 30.10.2012.
Tekninen lautakunta 46 § 14.8.2012
Kunnanhallitus 214 § 17.9.2012
Kunnanhallitus 219 § 17.9.2012
58 § VÄLIRAPORTTI 30.6.2012
Tekninen lautakunta 58 § 25.9.2012
Kunnanhallitus 234 § 8.10.2012
59 § JÄTEVESITAKSAN TARKISTAMINEN
Jämijärven kunnanhallitus on edellyttänyt, että maksuihin ja taksoihin tehdään vuosittain tarvittavat lakien ja inflaation mukaiset tarkistukset.
Vesihuoltolain mukaan vesihuollosta tulee periä käyttömaksua. Käyttömaksu peritään kiinteistön käyttämän veden ja poisjohdetun jäteveden määrän ja laadun perusteella. Lisäksi laitos voi periä liittymismaksua ja perusmaksua sekä muita maksuja laitoksen toimittamista palveluista. Liittymis- ja perusmaksu voivat olla eri alueilla erisuuruisia, jos se on tarpeen kustannusten oikeaan kohdentamisen tai aiheuttamisperiaatteen toteuttamisen vuoksi tai muusta vastaavasta syystä. Jämijärven kunnan viemärilaitos perii käyttömaksua kiinteistön käyttämän veden perusteella sekä liittymämaksua kiinteistön käyttötarkoituksen mukaan.
Jätevedestä peritään tällä hetkellä käyttömaksua kunnanvaltuuston 7.11.2011 hyväksymän päätöksen mukaisesti 1,73 €/m³ (alv 0 %).
Jäteveden käyttömaksua esitetään korotettavaksi n. 8 %:a. Uusi jäteveden käyttömaksu on korotuksen jälkeen 1,87 €/m³ (alv 0 %).
1,87 €/m³ (alv 0 % ), aiemmin 1,73 €/m³ (alv 0 %).
8,94 €/m³ perittävä taksa aiemmin 8,28 €/m³ (alv 0 %).
Päätösehdotus: Tekninen lautakunta hyväksyy jätevedestä perittävien käyttömaksujen korotukset maksutaksaluonnoksen mukaisesti ja esittää niitä edelleen kunnanhallituksen ja kunnanvaltuuston hyväksyttäväksi. Lisäksi tekninen lautakunta esittää, että uudet maksutaksat astuvat voimaan 1.1.2013.
Maankäyttö- ja asuntotoimikunta 15 § 23.8.2012
Kunnanhallitus 235 § 8.10.2012
60 § JÄMIN OSAYLEISKAAVAN HYVÄKSYMINEN
Jämin osayleiskaavan laadintatyö käynnistyi 7.8.2001 Air- ix Suunnittelu Oy: n toimesta. Yleisötilaisuus järjestettiin 20.9.2001 kaavoituksen vaiheistuksesta sekä esiteltiin osallistumis- ja arviointisuunnitelma. Osayleiskaavatyö oli keskeytyneenä useita vuosia ja käynnistyi uudelleen vuonna 2009.
Osayleiskaavaluonnos oli nähtävillä uudelleen 20.08.- 18.09.2009 välisenä aikana.
Yleisötilaisuus osayleiskaavaluonnoksesta järjestettiin 09.09.2009 Jämi- Areenalla.
Kaavaluonnoksen ilmailuun liittyvistä asioista järjestettiin keskustelutilaisuus 07.10.2009.
Kaavaluonnoksen Perhepuiston mökkialuetta ja Porin Seudun hiihtäjien stadionaluetta liittyvissä asioissa järjestettiin keskustelutilaisuus 06.10.2010.
Osayleiskaavan selvityksiä täydennettiin Bromethor Oy:n laatimalla meluselvityksellä 03.12.2010.
Natura vaikutusten arviointiselvitystä täydennettiin 18.09.2011.
Osayleiskaavaehdotus oli nähtävillä 04.02.- 07.03.2011 välisen ajan.
Viranomaisneuvottelu osayleiskaavaehdotuksesta 01.12.2011.
Osayleiskaavaehdotuksesta jätettyjen muistutusten ja niihin annettavien vastineiden käsittely kunnanhallituksessa 14.02.2012.
Keskustelutilaisuus Jämijärven kunnan, Metsähallituksen, LSSLE:n ja Tykistöprikaatin välillä käytiin 24.04.2012. Keskusteluiden pohjalta kaavanlaatija tekee osayleiskaavaan tarvittavat muutokset 17.08.2012 mennessä.
Päätösehdotus: Maankäyttö- ja asuntotoimikunta esittää kunnanhallitukselle ja edelleen kunnanvaltuustolle Jämin osayleiskaavan hyväksymistä.
- Jukolan rakennuksien suojelua ei oteta kaavaan.
- Kiholan rakennusten suojelua ei oteta kaavaan seuraavin perustein:
Päärakennus ja saunarakennus on hiljattain saneerattu ja muutettu eikä rakennushistoriallisia arvoja ole juurikaan jäljellä. Omistajan vastustaessa suojelua myös lähtökohdat suojelun toteutumiselle ovat huonot.
KH 235 § Osayleiskaavaehdotus kaavamerkintöineen ja –määräyksineen on liitteenä nro 235.1.
Ehdotus: Kunnanhallitus hyväksyy Jämin osayleiskaavan maankäyttö- ja asuntotoimikunnan tekemin muutoksin ja esittää sen edelleen valtuuston hyväksyttäväksi.
Kunnanhallitus 254 § 29.10.2012
61 § VUODEN 2013 TULOVEROPROSENTIN MÄÄRÄÄMINEN
Verotusmenettelyssä annetun lain (1558/1995) 91 a §:n (1263/2001) mukaan kunnan tulee ilmoittaa tuloveroprosentin suuruus verohallinnolle viimeistään verovuotta edeltävän marraskuun 17. päivänä. Koska 17.11 on lauantai tuloveroprosentti ilmoitetaan viimeistään 19.11.2012.
Kunnan tuloverotuksen talousarvio määräytyy verotettavien tulojen yhteismäärän arvion ja tuloveroprosentin mukaan. Vuoden 2011 lopullinen kunnallisveron määrä on ennakkotiedon mukaan
4 380 680 euroa jossa kasvua on edellisvuoteen +5,2 %. Yhteisöveron ennakkotieto on 350 000 euroa; muutosta edelliseen vuoteen +9,7 %.
Vuoden 2012 verotulot ovat tähän mennessä toteutumassa lähes budjetoidun mukaisesti.
Talousarvioluonnoksessa on kunnallisveron kasvuksi vuodelle 2013 arvioitu 2 %:a.
Talousarvioluonnos on laadittu 20,50 %:n tuloveroprosentilla.
Ehdotus: Kunnanhallitus ehdottaa valtuustolle, että valtuusto päättää vuoden 2013 tuloveroprosentiksi 20,50 %.
KV 61 §
Kunnanhallitus 255 § 29.10.2012
62 § KIINTEISTÖVERON MÄÄRÄÄMINEN VUODELLE 2013
Vuoden 2013 kiinteistöveroprosentti tulee ilmoittaa verohallitukselle 19.11.2012 mennessä.
Vuoden 2013 verotuksessa kiinteistöveroprosenttien rajat ovat:
Kunnanvaltuusto on määrännyt kiinteistöveron vuodelle 2012 seuraavasti:
Valtuuston 27.8.2012 hyväksymässä talouden sopeuttamisohjelmassa lähdettiin siitä, että kiinteistöverot nostetaan valtakunnan keskitasolle. Tällä lisätään kunnan tulorahoitusta 42 000 eurolla vuodessa.
Ehdotus: Kunnanhallitus päättää ehdottaa kunnanvaltuustolle, että se määrää kiinteistöveron vuodelle 2013 seuraavasti:
- yleinen kiinteistövero 0,85 %
- vakituiset asuinrakennukset 0,40 %
- vapaa-ajan asunnot 0,90 %
Kunnanhallitus 257 § 29.10.2012
63 § LUOTTAMUSHENKILÖORGANISAATIO 2013 ALKAEN
Vaalikauden vaihtuessa on tehty päätökset kunnan luottamushenkilöorganisaatiosta. Mahdolliset muutokset vaikuttavat myös kunnan hallintosääntöön. Kunnan luottamushenkilöorganisaatioon kuuluvat tällä hetkellä seuraavat toimielimet; jäsenmäärät suluissa:
- Kunnanvaltuusto (21)
- Kunnanhallitus (7)
- Tarkastuslautakunta (4)
- Keskusvaalilautakunta (5)
- Maaseutulautakunta (6)
- Sivistyslautakunta (7)
- Vapaa-aikalautakunta (6)
- Tekninen lautakunta (7)
Maaseutuhallinnon osalta vuoden 2013 alusta käynnistyy yhteistoiminta-alue, jonka isäntäkuntana on Kankaanpää. Jämijärven kunnassa ei tällöin enää tarvita maaseutulautakuntaa. Yhdistetyssä maaseutuhallinnossa tulee olemaan ylikunnallinen luottamushenkilöelin. Maaseutulautakunnalta jää muutamia avustusasioita, jotka siirretään kunnanhallituksen tehtäviksi esim. kylärahat, lomitustuet jne.
Ehdotus: Kunnanhallitus ehdottaa valtuustolle, että valtuusto hyväksyy Jämijärven kunnan luottamushenkilöorganisaatioiksi v. 2013 alusta seuraavat toimielimet; jäsenmäärät suluissa:
Kunnanhallitus 261 § 29.10.2012
64 § POHJOIS-SATAKUNNAN PERUSPALVELULIIKELAITOSKUNTAYHTYMÄN PERUSSOPIMUKSEN JA YHTEISTOIMINTASOPIMUKSEN HYVÄKSYMINEN
Keväällä 2012 Merikarvian ja Pomarkun kunnat ilmoittivat kiinnostuksesta neuvotella mahdollisesta mukaantulosta PoSaan.
PoSan nykyisten omistajakuntien ja Merikarvian sekä Pomarkun kuntien edustajien kesken pidettiin ensimmäinen neuvottelu 28.8.2012. Merikarvia on myöhemmin päättänyt jatkaa Porin yhteistoiminta-alueessa. PoSan kuntien ja Pomarkun kanssa neuvottelut päätettiin 20.9.2012 ja neuvotteluissa sovittiin Pomarkun mukaantulon aiheuttamista muutoksista nykyiseen perussopimukseen ja yhteistoimintasopimukseen.
Pomarkun kunnanhallitus päätti 24.9.2012 osaltaan hyväksyä em. sopimukset ja esittää niitä edelleen valtuuston hyväksyttäväksi.
Uusi perussopimus ja uusi yhteistoimintasopimus ovat liitteenä nro 261.1 ja nro 261.2.
Lisäykset ja muutokset on alleviivattu.
Ehdotus: Kunnanhallitus hyväksyy uudet sopimukset liitteiden mukaisesti ja esittää ne edelleen valtuuston hyväksyttäväksi.
Sivistyslautakunta 39 § 22.5.2012
Yhteistyötoimikunta 14 § 19.10.2012
Kunnanhallitus 267 § 29.10.2012
65 § KOULUVERKKOSELVITYS
Jämijärven kunnanvaltuusto antoi vuoden 2012 talousarvioluonnoksen lähetekeskustelussa 28.11.2012 / 68 § sivistyslautakunnalle tehtäväksi valmistella oppilasennusteeseen liittyen esitys kunnan uudeksi kouluverkkorakenteeksi.
Rehtori on sivistyslautakunnassa käytyjen keskustelujen perusteella laatinut selvityksen, joka sisältää ennusteen oppilasmääristä ja arviolaskelmat saavutettavista säästöistä ja mallin kouluverkkoratkaisusta, liite 39.1.
Selvitys pääpiirteittäin:
Oppilasmäärät ovat laskeneet huomattavasti. Kaikki oppilaat mahtuvat syyslukukauden alkaessa 2013 Jämijärven keskuskouluun.
Tämän vuoksi on perusteltua, että Palokosken, Suurimaan ja Tykköön koulut lakkautetaan, ja kunnan ainoaksi peruskouluksi jää Jämijärven keskuskoulu.
Koska esikoululaisille ei löydy Jämijärven keskuskoulusta, eikä sen läheisyydestä sopivaa opetustilaa, on paras ratkaisu järjestää koko Jämijärven kunnan esi-, ykkös- ja kakkosluokkalaisten opetus Jämijärven keskuskoulun toisena toimipisteenä toimivassa Tykköön varhaiskasvatuskeskuksessa. Opetusta jatketaan ko. tavalla siihen saakka, kunnes kaikki oppilaat sopivat keskuskoululle. Jämijärven keskuskoululla toimisi luokat 3-9.
Tykköön koulurakennus soveltuu kyläkouluista parhaiten tarkoitukseen, keskeisen sijaintinsa, sopivien tilojensa (mm. liikuntasali) ja jo aloitetun varhaiskasvatustoiminnan vuoksi.
Huomioitavaa on, että kyseessä oleva kouluverkkoratkaisu saattaa olla siirtymävaihe, mikäli oppilasmäärät edelleen vähenevät, tai Jämijärven keskuskoululla toteutettaisiin tilojen muutoksia ja/tai laajennushankkeita, joilla voidaan paremmin huomioida kuntalaisten palvelutarpeet.
Tällä tavalla toteutettuna arvioitu säästö olisi noin 260 000,-/v.
Huomioitavaa on, että koko henkilöstön osalta tulee laatia suunnitelma, jossa huomioidaan työvoiman tarve, sekä mahdollisuudet työllistää henkilöstöä muun muassa jatkokoulutusta, luonnollista poistumaa hyödyntäen. Suunnitelmassa tulee myös selvittää tarve mahdollisiin irtisanomisiin.
Yhteistoimintaneuvottelut tulisi käydä rehtorin suorittamien henkilökuulemisten/keskustelujen jälkeen, jotka alkavat syyslukukauden alettua vuonna 2012 alettua.
Kuntalaisille tulee järjestää tiedotusta vireillä olevasta kouluverkkoasiasta ja kuulemistilaisuus. (Kuntalaki 29§ , Hallintolaki 41 §)
Ehdotus: Sivistyslautakunta esittää, että kunnanhallitus hyväksyisi kouluverkkoselvityksen mukaisesti ratkaisun, jossa
- Palokosken, Suurimaan ja Tykköön koulut lakkautetaan 31.7.2013 lukien.
- Jämijärven keskuskoulu, toimii kunnan ainoana peruskouluna, mutta opetus toteutetaan ainakin aluksi kahdessa toimipisteessä: Jämijärven keskuskoululla ja Tykköön varhaiskasvatuskeskuksessa, jossa käyvät kaikki kunnan ykkös- ja kakkosluokkalaiset sekä pääosa kunnan esikoululaisista.
Hyväksyessään sivistyslautakunnan kouluverkkoratkaisuesityksen, kunnanhallitus valtuuttaa sivistystoimen jatkamaan sen pohjalta henkilöstösuunnitelman tekemistä yhteistoimintaneuvottelun pohjaksi.
Yhteistyötmk
14 § Kouluverkkoselvityksestä on suoritettu kuntalaiskuuleminen siten, että siitä on ilmoitettu 6.9.2012 Pohjois-Satakunta ja Kankaanpään Seutu lehdissä. Asiasta on informoitu myös kuntatiedotteessa 8/2012, joka on jaettu talouksiin 7.-11.9.2012.
Lisäksi asia on ollut kunnan nettisivuilla kommentointi/kuulemislomakkeineen 5.9.-14.9.2012.
Kuulemisaika päättyi 14.9.2012 ja siitä saatu palaute on liitteenä nro 14.1.
Palokosken ja Suurimaan koululla on järjestetty erilliset vanhempainillat kouluverkkoselvityksestä.
Kunnanvaltuusto on hyväksynyt 27.8. § 51 toimenpideohjelman talouden sopeuttamiseksi v. 2013-2015, johon sisältyy kouluverkkoselvityksen mukainen ratkaisu.
Ehdotus: Yhteistyötoimikunta antaa lausuntonsa kouluverkkoselvityksestä.
Päätös: Käydyn laajan keskustelun jälkeen yhteistyötoimikunta totesi yksimielisesti lausuntonaan, että asian valmistelua tulee jatkaa siten, että mahdollisimman vähillä irtisanomisilla selvitään ja henkilöstöä kohtaan noudatetaan mahdollisimman suurta joustoa.
KH 267 § Kuulemisaikana saatu palaute on liitteenä nro 267.1. Kunnanhallitus on käsitellyt palautteen 8.10.2012 § 247 liite nro 267.2.
Ehdotus: Kunnanhallitus esittää valtuustolle, että valtuusto hyväksyy kouluverkkoselvityksen mukaisen ratkaisun, jossa Palokosken, Suurimaan ja Tykköön koulut lakkautetaan 31.7.2013 lukien. Jämijärven keskuskoulu toimii kunnan ainoana peruskouluna, mutta opetus toteutetaan ainakin aluksi kahdessa toimipisteessä: Jämijärven keskuskoululla ja Tykköön varhaiskasvatuskeskuksessa, jossa käyvät kaikki kunnan ykkös- ja kakkosluokkalaiset sekä pääosa kunnan esikoululaisista.
Asian jatkovalmistelussa huomioidaan yhteistyötoimikunnan lausunto.
KV 65 §
66 § ILMOITUS- JA MAHDOLLISESTI KIIREELLISENÄ KÄSITELTÄVÄKSI OTETTAVAT ASIAT
67 § MUUT MAHDOLLISESTI ESILLE TULEVAT ASIAT